**PIIRIEN VIESTINTÄTOIMIKUNNAN TOIMINTA JA TEHTÄVÄT**

1. Viestintätoimikunnan kokoonpano

Viestintätoimikuntaan kuuluu 2 - 5 reserviupseeri- ja 2 - 5 reserviläispiirin yhdistysten jäsentä. Toimikunnan jäsenten toimintakausi on yksi vuosi. Puheenjohtajan toimikausi on kaksi vuotta. Puheenjohtajana toimii kaksivuotiskauden vuoroin reserviupseeri- ja reserviläispiirin edustaja. Vuorottelu aloitetaan vuodesta 2016. Tällöin reserviupseeripiirin edustaja aloittaa puheenjohtajana.

Toimikunta valitsee keskuudestaan puheenjohtajan, varapuheenjohtajan, sihteerin

ja muut tarvittava toimihenkilöt.

2. Toimikunnan tehtävät

* esittää viestintätoimikunnan kokoonpanon seuraavaksi vuodeksi piirien yhteiselle työvaliokunnalle
* laatii ja ylläpitää viestintäsuunnitelmaa
* kouluttaa ja ohjaa yhdistyksiä internet – sivustojensa käyttöönotossa, ylläpidossa ja kehittämisessä
* kouluttaa ja ohjaa yhdistyksiä facebook – ryhmän käyttöönotossa, ylläpidossa ja kehittämisessä
* kouluttaa ja ohjaa yhdistyksien tiedottajia
* pitää yhteyttä yhteistoiminnassa Maanpuolustuskoulutusyhdistyksen Lounais-Suomen maanpuolustuspiirin sekä Lounais-Suomen aluetoimiston kanssa maakunnan tiedotusvälineisiin ja niiden avulla pyritään lisäämään reserviläistoiminnan tunnettuutta

3. Muut asiat

Viestintätoimikunta kokoontuu puheenjohtajan kutsusta tarvittaessa.

Toimikunnan kokouksiin kutsutaan myös piirien puheenjohtajat, toiminnanjohtaja ja tarvittavia hallituksien ja muiden tahojen asiantuntijoita.

Kokouksista pidetään pöytäkirjaa, joka toimitetaan kahden viikon kuluessa kokouksesta toimikunnan jäsenille, piirien puheenjohtajille ja piiritoimistoon (taltioi).